Document ID: 31976R1526

Nõukogu määrus (EMÜ) nr 1526/76,
24. juuni 1976,
Marokost pärit teatavate teraviljade tuulamise, jahvatamise või muu töötlemise tulemusel saadud kliide, kete ja töötlusjääkide importimise kohta
EUROOPA ÜHENDUSTE NÕUKOGU,
võttes arvesse Euroopa Majandusühenduse asutamislepingut, eriti selle artikleid 43 ja 113,
võttes arvesse komisjoni ettepanekut,
võttes arvesse assamblee arvamust [1]
ning arvestades, et:
Euroopa Majandusühenduse ja Maroko Kuningriigi koostööleping ning vaheleping [2] teatavate koostöölepingu sätete ennetähtaegse rakendamise kohta kirjutati alla 27. aprillil 1976. aastal;
koostöölepingu artikliga 23 ja vahelepingu artikliga 16 on sätestatud, et kui Maroko kohaldab ühise tollitariifistiku alamrubriiki 23.02 A II kuuluvate kliide, kete ja muude teraviljade kui maisi ja riisi terade tuulamise, jahvatamise või muu töötlemise tulemusel saadud töötlusjääkide ekspordi erimaksu, vähendatakse impordimaksu muutuvkomponenti summa võrra, mis on 60 % selle summa kindlaksmääramisele eelnenud kolme kuu jooksul kõnealuse toote suhtes kohaldatud maksu muutuvkomponentide keskmisest summast, ning maksu püsikomponenti sisse ei nõuta;
see ekspordi erimaks peab kajastuma nende ühendusse imporditud toodete hinnas;
nende lepingute nõuetekohaseks kohaldamiseks tuleks vastu võtta meetmed, mille kohaselt importija peab kliide, kete ja muude töötlusjääkide importimisel tõendama, et Maroko on ekspordi erimaksu sisse nõudnud;
Euroopa Majandusühenduse ja Maroko Kuningriigi koostöölepingu artikli 23 ja vahelepingu artikli 16 ning Marokost pärit kliide ja kete ühendusse importimise kohta kirjavahetuse teel sõlmitud kokkuleppe [3] kohaselt tuleb vastu võtta nende kokkulepete üksikasjalikud rakenduseeskirjad,
ON VASTU VÕTNUD KÄESOLEVA MÄÄRUSE:
Artikkel 1
Marokost pärit ühise tollitariifistiku alamrubriiki 23.02 A II kuuluvate kliide, kete ja muude teraviljade kui maisi ja riisi tuulamise, jahvatamise või muu töötlemise tulemusel tekkinud töötlemisjääkide ühendusse importimisel on impordimaksu muutuvkomponent teravilja ja riisi töötlemisel saadud toodete impordi- ning ekspordisüsteemi käsitleva nõukogu 29. oktoobri 1975. aasta määruse (EMÜ) nr 2744/75 [4] artikli 2 kohaselt arvutatud maks, mida vähendatakse summa võrra, mis on 60 % selle summa kindlaksmääramise kuule eelnenud kolme kuu jooksul kõnealuse toote puhul kohaldatud maksu muutuvkomponentide keskmisest summast.
Artikkel 2
Artiklit 1 kohaldatakse kogu impordi suhtes, mille kohta importija esitab tõendid, et Maroko on sisse nõudnud ekspordi erimaksu koostöölepingu artikli 23 või vahelepingu artikli 16 kohaselt.
Artikkel 3
Käesoleva määruse üksikasjalikud rakenduseeskirjad eelkõige selle summa kindlaksmääramise kohta, mille võrra maksu tuleb vähendada, võetakse vastu kooskõlas määruse nr 359/67/EMÜ artiklis 26 ettenähtud korras.
Artikkel 4
Marokost pärit ühise tollitariifistiku alamrubriiki 23.02 A II kuuluvate kliide, kete ja muude teraviljade kui maisi jariisi terade tuulamise, jahvatamise või muu töötlemise tulemusel saadud töötlusjääkide ühendusse importimisel impordimaksu püsikomponenti sisse ei nõuta.
Artikkel 5
Käesolev määrus jõustub Euroopa Majandusühenduse ja Maroko Kuningriigi koostöölepingu artikli 23 ja vahelepingu artikli 16 ning Marokost pärit kliide ja kete importimise kohta kirjavahetuse teel sõlmitud kokkuleppe jõustumise kuupäeval.
Käesolev määrus on tervikuna siduv ja vahetult kohaldatav kõikides liikmesriikides.
Brüssel, 24. juuni 1976

Labels: 2
17
3
18
15